Vuonna 2004 Kenian raaoissa ja armottomissa, 1 500 metriä merenpinnan yläpuolella käydyissä olympiakarsinnoissa hän sijoittui toiseksi heti Ezekiel Kemboin jälkeen ajalla 8.17,1, ja lunasti paikkansa Ateenan olympialaisiin. Samaan aikaan hän oli Kenian nuorten maajoukkueessa, ja alle 20-vuotiaiden MM-kilpailuissa hän päätti kilpailla esteiden sijaan 1 500 metrillä ja sijoittui pronssille johdettuaan alkumatkasta suurella erolla (800 metriä alle 1.53). Hän juoksi oman ennätyksensä 3.35,96.